《会宁县旅夜简吴桧皋太守堂翁》
明代·赵完璧

薄衾寒夜卧如弓，万种羁愁辗转中。有慰月轮来海上，无书鸿雁过天东。

百年身计老仍拙，万里归程梦转空。落叶满窗人不寐，坐令销瘦愧无功。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。